text: Vanliga hugsað vit ikki um skipasmíð táið vit tosa um fyritøkuna KJ Hydraulik, men teir byrjaðu at byggja alibátar, teir sonevndu katamaranbátarnar, ella tvíkiljurnar í 1999. Teir hava higartil gjørt 24 bátar, t.v.s.umleið 3 bátar um árið. Onkur er seldur av landinum, men teir flestu eru í Føroyum
text: #000004
text: At so nógvir bátar eru seldir, er bert tekin um, at teir eru vælegnaðir til tað teir eru gjørdir til. Teir fyrstu bátarnir vóru gjørdir norðuri á Eiði, har KJ Hydraulik hevði ein bygning til endamálið. Seinnu árini er skrokkurin gjørdur í Letlandi, men alt monteringsarbeiðið verður gjørt av KJ Hydraulik. El installatiónirnar hevur Petur Frank Joensen gjørt. Báturin sum nú er við at verða liðugur er til Bakkafrost, men hann skal norður í Haraldsund, har hann skal arbeiða sunnanfyri byrgingina.Báturin hevur 2 motorar har hvør hevur 330 Hk og ein ljósmotor á 70 KW. Motorarnir stýra bátinum, um annar motorurin bakkar og hin siglur framm, so melur hann sum ein krarvi á sjónum Hann siglur við 10-11 míla ferð. Tovkraftin (pelatrekkið) er uml. 5 tons.
text: #000005
text: Kranin lyftir 23 tons (1 metur úti). Fjarstýring er til: spæl, krana og kop. Oljutangarnir taka 1.800 l, so langt kann verða millum bunkringarnar Eisini er báturin útgjørdur við sentralhita.Sagt verður at hann kann lasta 17 tons á dekkinum, men arbeiðsfólkið visti at siga, at ofta hava 20 tons verið í teimum sum eru í brúk.
text: #000006
text: Báturin verður latin eigarunum fyrst í komandi viku
text: #000007
text: Ein nýmótans tvíkilja – eitt hent arbeiðstól í alivinnuni.
  Hettar bátaslag (katamaranar) hava oyggjabúgvar í Stillahavinum brúkt í øldir
text: #000008
text: Kranin kann lyfta 23 tons, og er fjarstýrdur.
text: #000009
text: Bláa trolspælið er gott til okkurt tungt takið.
  Eitt vælaverk,og eitt sera gott útgjørt arbeiðstól.
text: #000011
text: Ungur tónleikari kunngerð nýtt lag.
text: #000014